জমজম কূপ
জমজম কুয়া () হল মক্কায় মসজিদুল হারামের অভ্যন্তরে অবস্থিত একটি কুয়া। এটি কাবা থেকে ২০ মি (৬৬ ফুট) দূরে অবস্থিত। ইসলামি বর্ণনা অনুযায়ী, নবী ইবরাহিম (আ) তার স্ত্রী হাজেরা (আ) ও শিশুপুত্র ইসমাইল (আ) কে মরুভূমিতে রেখে আসার পর জিবরাঈল (আ) এর পায়ের আঘাতে এর সৃষ্টি হয়।
মসজিদুল হারামে আগত লোকেরা এখান থেকে পানি পান করে।
আল-আজহার মসজিদ
আল-আজহার মসজিদ ( ) মিশরের কায়রোতে অবস্থিত একটি মসজিদ। ফাতেমীয় খলিফা আল-মুইজ লিদিনাল্লাহ নতুন রাজধানীর জন্য ৯৭০ খ্রিষ্টাব্দে এটি নির্মাণ শুরু করেন। এর নাম মুহাম্মদ (সা) এর মেয়ে ফাতিমার সাথে সম্পর্কিত মনে করা হয়। তার উপাধি ছিল "আজ-জাহরা"। এটি কায়রোর প্রথম মসজিদ। এরপর থেকে এই শহরকে "হাজার মিনারের শহর" বলা হয়।